CELEX: 62013CN0014
Language: el
Date: 2013-01-10 00:00:00
Title: Υπόθεση C-14/13: Αίτηση για την έκδοση προδικαστικής αποφάσεως, την οποία υπέβαλε το Administrativen sad Sofia (Βουλγαρία) στις 10 Ιανουαρίου 2013 — Gena Ivanova Cholakova κατά Osmo rayonno upravlenie pri Stolichna direktsia na vatreshnite raboti

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/9
            
         Αίτηση για την έκδοση προδικαστικής αποφάσεως, την οποία υπέβαλε το Administrativen sad Sofia (Βουλγαρία) στις 10 Ιανουαρίου 2013 — Gena Ivanova Cholakova κατά Osmo rayonno upravlenie pri Stolichna direktsia na vatreshnite raboti
   (Υπόθεση C-14/13)
   2013/C 79/16
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia
   
      Διάδικοι στην υπόθεση της κύριας δίκης
   
   
      Προσφεύγουσα: Gena Ivanova Cholakova
   
      Καθού: Osmo rayonno upravlenie pri Stolichna direktsia na vatreshnite raboti
   
      Προδικαστικά ερωτήματα
   
   
               1)
            
            
               Έχουν το άρθρο 21, παράγραφος 1, της Συνθήκης για τη Λειτουργία της Ευρωπαϊκής Ένωσης και τα άρθρα 67 και 72 της ίδιας Συνθήκης την έννοια ότι, υπό το πρίσμα των επιτρεπόμενων από το δίκαιο της Ένωσης περιορισμών της ελεύθερης κυκλοφορίας των πολιτών της Ένωσης στο έδαφος των κρατών μελών, δεν αντιβαίνει σε αυτά εθνική διάταξη κράτους μέλους, όπως το επίμαχο στην υπόθεση της κύριας δίκης άρθρο 63, παράγραφος 1, σημείο 5, του Zakon za ministerstvoto na vatreshnite raboti (νόμου περί Υπουργού Εσωτερικών), δυνάμει του οποίου οι αστυνομικές αρχές έχουν την εξουσία να διατάξουν την κράτηση πολίτη της Ευρωπαϊκής Ένωσης έως 24 ώρες, προκειμένου να εξακριβωθεί η ταυτότητά του στο πλαίσιο ελέγχου, που δεν παραπέμπει στην προβλεπόμενη από τη νομοθεσία του κράτους αυτού περίπτωση διεξαγωγής ελέγχου από αστυνομική αρχή για την εξακρίβωση ταυτότητας και επιπλέον δεν στηρίζεται ρητώς στη διαπίστωση ή την πρόληψη εγκλήματος ή διοικητικής παραβάσεως ούτε στην προστασία της δημόσιας τάξεως ή της εσωτερικής ασφάλειας;
            
         
               2)
            
            
               Προκύπτει από το άρθρο 52, παράγραφος 1, του Χάρτη Θεμελιωδών Δικαιωμάτων της Ευρωπαϊκής Ένωσης, ερμηνευόμενο σε συνδυασμό με τον περιορισμό των δικαιωμάτων που παρέχει το άρθρο 6 και το άρθρο 45, παράγραφος 1, του εν λόγω Χάρτη και σύμφωνα με την αρχή της προστασίας από αυθαίρετες ή δυσανάλογες προσβολές στη σφαίρα της ιδιωτικής δραστηριότητας των φυσικών προσώπων που κατοχυρώνει το δίκαιο της Ένωσης, ότι μπορεί να εφαρμοστεί εθνική ρύθμιση, όπως το επίμαχο στην υπόθεση της κύριας δίκης άρθρο 63, παράγραφος 1, σημείο 5, του Zakon za ministerstvoto na vatreshnite raboti περί κρατήσεως από την αστυνομία έως 24 ώρες — οσάκις η ταυτότητα πολίτη κράτους μέλους δεν προκύπτει βάσει των νομοθετικώς προβλεπόμενων κανόνων — δυνάμει του οποίου διατάξεως η κράτηση επιτρέπεται εφόσον συντρέχουν οι εξής προϋποθέσεις:
            
         
               3)
            
            
               
                           Α.
                        
                        
                           η επιβολή του μέτρου εναπόκειται στη διακριτική ευχέρεια της αστυνομικής αρχής σε περίπτωση που η ταυτότητα δεν μπορεί να εξακριβωθεί ούτε βάσει εγγράφου ταυτότητας ούτε από άλλο πρόσωπο του οποίου η ταυτότητα έχει εξακριβωθεί ούτε με κάποιο άλλο αξιόπιστο μέσο,
                        
                     
                           Β.
                        
                        
                           η διάταξη δεν απαιτεί να αξιολογείται η ανάγκη εξακριβώσεως της ταυτότητας· ακόμη δεν απαιτεί να αξιολογείται η συμπεριφορά του ατόμου ή το ζήτημα αν, λαμβανομένων υπόψη των συγκεκριμένων περιστάσεων της εκάστοτε περιπτώσεως, είναι επιτακτική η άσκηση της νομοθετικώς προβλεπόμενης εξουσίας της αστυνομικής αρχής,
                        
                     
                           Γ.
                        
                        
                           η εξακρίβωση της ταυτότητας δεν συναρτάται ρητώς με περιπτώσεις στις οποίες ο νόμος επιτρέπει τη λήψη μέτρων για την ταυτοποίηση ενός προσώπου· η εξακρίβωση είναι επίσης δυνατή μέσω απλής προσβάσεως σε σύστημα πληροφοριών ή με άλλους αξιόπιστους τρόπους πλην των μέτρων για την ταυτοποίηση προσώπου,
                        
                     
                           Δ.
                        
                        
                           ο έλεγχος από το αιτούν δικαστήριο της νόμιμης εφαρμογής της διατάξεως περιορίζεται στις προβλεπόμενες από αυτήν προϋποθέσεις, στον βαθμό που πρόκειται για αρμοδιότητα ασκούμενη κατά διακριτική ευχέρεια;